**OBRAZLOŽENJE PRORAČUNA OPĆINE KLOŠTAR PODRAVSKI ZA   
2022. GODINU, PROJEKCIJA ZA 2023. I 2024. GODINU**

Proračun Općine Kloštar Podravski za 2022. godinu, projekcije za 2023. i 2024. godinu i Plan razvojnih programa izrađen je u skladu sa člankom 16. Zakona o proračunu („Narodne novine“ broj 87/08, 136/12. i 15/15), Pravilnikom o proračunskim klasifikacijama („Narodne novine“ broj 26/10. i 120/13), Pravilnikom o proračunskom računovodstvu i Računskom planu („Narodne novine“ broj 124/14, 115/15, 87/16. i 3/18) i Uputama za izradu proračuna jedinica lokalne i područne (regionalne) samouprave koje je izdalo Ministarstvo financija, a koje su dostupne na službenim web stranicama Ministarstva financija.

Zakonom o proračunu propisana je procedura pripreme, izrade i postupak donošenja proračuna. Sukladno navedenom propisu definirano je da općinski načelnik prijedlog proračuna na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za slijedeće dvije proračunske godine dostavlja Općinskom vijeću najkasnije do 15. studenoga.

U izradi proračuna i financijskih planova nema značajnijih metodoloških promjena u odnosu na prethodnu godinu, to je:

* 1. **Uključivanje vlastitih i namjenskih prihoda i primitaka svih proračunskih korisnika u proračun jedinice lokalne i područne (regionalne) samouprave.**

Člankom 48. Zakona o proračunu propisana je obveza uplate namjenskih prihoda i primitaka koje ostvare proračunski korisnici jedinica lokalne i područne (regionalne) samouprave u proračun nadležne jedinice. Namjenski prihodi i primici jesu pomoći, donacije, prihodi za posebne namjene, prihodi od prodaje ili zamjene imovine u vlasništvu jedinica lokalne i područne (regionalne) samouprave, naknade s naslova osiguranja i namjenski primici od zaduživanja i prodaje dionica i udjela. Nadalje, člankom 52. Zakona o proračunu utvrđuje se obveza uplate vlastitih prihoda proračunskih korisnika u proračun jedinice lokalne i područne (regionalne) samouprave.

Odlukom o izvršavanju proračuna jedinice lokalne i područne (regionalne) samouprave dana je mogućnost propisivanja izuzeća od obveze uplate namjenskih prihoda i primitaka te vlastitih prihoda korisnika u proračun.

Izuzeće od uplate navedenih prihoda i primitaka proračunskih korisnika u nadležni proračun ne isključuje obvezu njihova planiranja u proračunu jedinice lokalne i područne (regionalne) samouprave. Ta obveza proizlazi iz članaka 16., 17. i 29. Zakona o proračunu.

Proračun jedinice lokalne i područne (regionalne) samouprave sastoji se, sukladno članku 16. Zakona o proračunu, od općeg i posebnog dijela te plana razvojnih programa. Posebni dio proračuna sastoji se od plana rashoda i izdataka proračunskih korisnika iskazanih po vrstama, raspoređenih u programe koji se sastoje od aktivnosti i projekata. Prema članku 17. Zakona o proračunu, financijski plan proračunskih korisnika čine prihodi i primici te rashodi i izdaci raspoređeni u programe koji se sastoje od aktivnosti i projekata. Financijski plan proračunskih korisnika mora obuhvatiti sve izvore financiranja, što proizlazi iz članka 29. Zakona o proračunu.

Iz navedenoga proizlazi obveza uključivanja svih prihoda i primitaka, rashoda i izdataka proračunskih korisnika u proračun jedinice lokalne i područne (regionalne) samouprave, sukladno ekonomskoj, programskoj, funkcijskoj, organizacijskoj, lokacijskoj klasifikaciji te izvorima financiranja.

**1.2. Primjena ekonomske klasifikacije propisane Pravilnikom o proračunskom računovodstvu i Računskom planu**


Pravilnik o proračunskom računovodstvu i Računskom planu koji je u primjeni od 2015. godine donio je promjene u sadržaju financijskih izvještaja jedinica lokalne i područne (regionalne) samouprave i to izvještaja razine 22.

**PRIHODI I PRIMICI**

Prijedlog prihoda i primitaka Proračuna Općine Kloštar Podravski za 2022. godinu (u daljnjem tekstu: Proračun), kao i prijedlog projekcija za 2023. i 2024. godinu izrađen je na temelju propisa, prethodno spomenute Upute Ministarstva financija, ostvarenih izvornih prihoda proračuna za 2021. godinu, ocijenjenog ostvarenja izvornih prihoda Proračuna Općine Kloštar Podravski (u daljnjem tekstu: Proračun) za 2021. godinu od poreza, naknade za eksploataciju mineralnih sirovina, namjenskih prihoda koji su utvrđeni posebnim propisima (komunalna naknada, šumski doprinosi, koncesija, naknada za zadržavanje nezakonito izgrađenih zgrada u prostoru, prihodi od nefinancijske imovine, i ostalo), namjenskih prihoda koji će se ostvariti u 2022. godini i narednih godina, potpora za sufinanciranje tekućih i kapitalnih izdataka te procjene mogućeg ostvarenja iz ostalih izvora u 2022. godini.

Prihodi i primici Proračuna Općine Kloštar Podravski za 2022. godinu planiraju se po vrstama i strukturi u iznosu od 49.806.050,00 kuna, kako slijedi:

|  |  |  |
| --- | --- | --- |
| **Red. br.** | **VRSTA PRIHODA I PRIMITAKA** | **Plan za 2022.** |
| **1.** | Prihodi od poreza | 8.931.000,00 |
| **2.** | Pomoći | 30.942.050,00 |
| **3.** | Prihodi od imovine (renta i ostalo) | 3.335.000,00 |
| **4.** | Prihodi od administrativnih pristojbi i po posebnim propisima | 571.000,00 |
| **6.** | Ostali prihodi | 17.000,00 |
| **7.** | Prihodi od prodaje nefinancijske imovine | 10.000,00 |
| **8.** | Primici od financijske imovine i zaduživanja | 6.000.000,00 |
| **UKUPNO PRIHODI I PRIMICI** | | **49.806.050,00** |



**Grafikon 1. Prihodi i primici Proračuna za 2022. po vrsti i strukturi**

**Porez na dohodak** planiran je u iznosu od 8.525.000,00 kuna. Prihod od poreza na dohodak planiran je sukladno procjeni ostvarenja za 2021. godinu.

**Prihodi od općinskih poreza** planirani su u iznosu od 406.000,00 kuna i to porez na potrošnju koji je planiran temeljem razreza i naplate u 2021. godini, dok je prihod od poreza na promet nekretnina planiran sukladno ostvarenju u 2021. godini.

**Pomoći** sadrže tekuće i kapitalne pomoći iz Državnog proračuna, Proračuna Koprivničko- križevačke županije, ostalih institucija, te pomoći od međunarodnih organizacija te institucija i tijela EU, planirani su u iznosu od 30.942.050,00 kuna.

Iz državnog proračuna financirat će se projekt „Zaželi” u iznosu od 255.000,00 kn

Iz Proračuna Koprivničko-križevačke županije planirana je kapitalna potpora za financiranje izgradnja Školsko sportske dvorane u iznosu od 6.000.000 kuna.

U planu kapitalnih pomoći iz Državnog proračuna planirane su pomoći iz nadležnih ministarstava i fondova Europske unije za slijedeće kapitalne projekte:

- Montaža WIFI4U mreže u iznosu 113.700,00 kuna

- Izgradnja kružnog toka u Kozarevcu u iznosu 600.000,00 kuna

- Rekon. sportskih terena te izgradnja dodatnih sadržaja

NK Mladost Kloštar Podravski u iznosu 8.500.000,00 kuna

-Izgradnja školske sportske dvorane Kloštar Podr. u iznosu 6.200.000,00 kuna

-Poučno-edukativna staza „Stari Breg“ Kozarevac u iznosu 804.000,00 kuna

-Izrada kipova na spomen obilježje „Hrvatski velikani“ u iznosu 60.000,00 kuna

-Vertikalno podizna platforma u druš. domu i školi u iznosu 190.000,00 kuna

- Modernizacija javne rasvjete u iznosu 150.000,00 kuna

-Izgradnja vodovodne mreže u iznosu 30.000,00 kuna

-Obnova društvenih domova u iznosu 800.000,00 kuna

-Asfaltiranje cesta i pješačke staze Kozarevac u iznosu 200.000,00 kuna

-Izgradnja kanalizacije u aglomeraciji u iznosu 550.000,00 kuna

-Rekonstrukcija i adaptacija športsko-vatrg. domova u iznosu 80.000,00 kuna

**Prihodi od imovine** planirani su u iznosu od 3.335.000,00 kuna. Navedeni prihodi planirani su prema procjeni ostvarenja za 2021. godinu

**Prihodi od upravnih i administrativnih pristojbi, pristojbi po posebnim propisima i naknada** planirani su u iznosu od 571.000,00 kuna.

Unutar ove grupe prihoda planirani su prihodi od komunalne naknade u iznosu od 450.000,00 kuna, te prihodi po posebnim propisima u iznosu od 121.000,00 kuna.

**Ostali prihodi** planirani su u iznosu od 12.000,00 kuna od vlastite djelatnosti.

**Prihodi od prodaje nefinancijske imovine** planirani su u iznosu od

10.000,00 kuna, odnose se na prihode od prodaje stana i obročne otplate stanova.


Primici od zaduživanja planirani su u iznosu od 6.000.000,00 kuna .

Namjena sredstava od zaduživanja je financiranje izgradnje školsko sportske dvorane u Kloštru Podravskom.

Pravilnikom o proračunskim klasifikacijama („Narodne novine“ broj 26/10. i 120/13) propisano je da se prihodi i primici odnosno rashodi i izdaci trebaju planirati i evidentirati prema izvorima financiranja. Sukladno tome prihodi i primici planirani su prema izvorima za naredno trogodišnje razdoblje kako je prikazano u slijedećoj tablici.

Tablica 1. Plan prihoda i primitaka Proračuna Općine Kloštar Podravski za 2022. godinu i projekcije za 2023. i 2024. godinu u kunama po izvorima

|  |  |  |  |  |
| --- | --- | --- | --- | --- |
|  | **IZVOR PRIHODA** | **PLAN 2022.** | **PROJEKCIJA**  **2023.** | **PROJEKCIJA 2024.** |
| **1.** | OPĆI PRIHODI | 12.289.000,00 | 10.146.500,00 | 9.448.501,00 |
| **2.** | POMOĆI | 30.942.050,00 | 11.255.000,00 | 9.120.000,00 |
| **3.** | PRIHODI ZA POSEBNE NAMJENE | 565.000,00 | 554.000,00 | 527.000,00 |
| **4.** | PRIHODI OD PRODAJE NEF. IMOVINE | 10.000,00 | 10.000,00 | 0,00 |
| **5.** | PRIMICI OD ZADUŽIVANJA | 6.000.000,00 | 6.000.000,00 | 6.000.000,00 |
| **6.** | **UKUPNO** | **49.806.050,00** | **21.965.500,00** | **25.095.501,00** |



**Grafikon 2. Plan prihoda i primitaka za 2022. godinu**

**RASHODI I IZDACI**

Ukupni planirani rashodi Proračuna Općine Kloštar Podravski za 2022. godinu u iznosu od 29.806.050,00 kuna raspoređeni su u Posebnom dijelu proračuna po razdjelima, zatim po programima koji se sastoje od aktivnosti, tekućih i kapitalnih projekata. Rashodi poslovanja upravnog tijela Općine planirani su na temelju ocijenjenog izvršenja za 2021. godinu, ocijenjenih potreba u 2022. godini, uvažavajući uvjete i specifičnosti koje će biti prisutne kod određenih rashoda u 2022. godini, a u skladu s planiranim prihodima za 2022. godinu.

Po ekonomskoj klasifikaciji ukupni rashodi i izdaci Proračuna raspoređeni su na:

|  |  |  |
| --- | --- | --- |
|  | **VRSTA RASHODA I IZDATAKA** | **Iznos u kunama** |
| **3** | **RASHODI POSLOVANJA** | **8.545.350,00** |
| 31 | Rashodi za zaposlene | 1.466.000,00 |
| 32 | Materijalni rashodi | 3.915.100,00 |
| 34 | Financijski rashodi | 257.000,00 |
| 35 | Subvencije | 100.000,00 |
| 36 | Pomoći | 30.000,00 |
| 37 | Naknade građanima i kućanstvima | 1.062.250,00 |
| 38 | Donacije i ostali rashodi | 1.715.000,00 |
| **4** | **RASHODI ZA NABAVU NEFINANCIJSKE IMOVINE** | **39.249.700,00** |
| 41 | Rashodi za nabavu ne proizvedene dugotrajne imovine | 150.000,00 |
| 42 | Rashodi za nabavu proizvedene dugotrajne imovine | 37.509.700,00 |
| 45 | Rashodi za dodatna ulaganja na nefin. imovini | 1.590.000,00 |
| **5** | **IZDACI ZA FINANCIJSKU IMOVINU I OTPLATE ZAJMOVA** | **2.011.000,00** |
| 54 | Izdaci za otplatu glavnice primljenih zajmova | 2.011.000,00 |
|  | **SVEUKUPNO** | **49.806.050,00** |

**Ukupni rashodi poslovanja planirani su u iznosu od 8.545.350,00 kuna.**

Pod navedenim rashodima planirani su:

- rashodi za zaposlene u Općini - 6 djelatnika, na programu „Zaželi” 2 djelatnice i zaposleni na javnim radovima 1 djelatnik.

- financijski rashodi za otplate kredita,

- subvencije, pomoći, donacije: djeci, učenicima, studentima, umirovljenicima, poljoprivrednicima, udrugama, društvima, kućanstvima i ostale naknade.

Subvencije i donacije: djeci, učenicima, studentima, umirovljenicima, poljoprivrednicima, društvima, kućanstvima i ostale naknade planirane su prema očekivanoj realizaciji u 2022. godini i predviđenim aktivnostima i potrebama u 2022. godini.

Rashodi za pomoći su planirane su u 2022. godini na nivou plana za 2021. godinu.

**Rashodi za nabavu nefinancijske imovine planirani su u iznosu od 39.249.700,00 kuna.**

Rashodi za nabavu nefinancijske imovine planirani su na temelju utvrđenih prioriteta, a prvenstveno za završetak već započetih i ugovorenih projekata i za projekte za koje se planira ili je ugovoreno sufinanciranje.

**Značajniji projekti su:**

- Montaža WIFI4U mreže u iznosu 113.700,00 kuna

- Izgradnja kružnog toka u Kozarevcu u iznosu 600.000,00 kuna

- Rekon. sportskih terena te izgradnja dodatnih sadržaja

NK Mladost Kloštar Podravski u iznosu 8.500.000,00 kuna

-Izgradnja Školske sportske dvorane Kloštar Podr. u iznosu 6.200.000,00 kuna

-Poučno-edukativna staza „Stari Breg“ Kozarevac u iznosu 804.000,00 kuna

-Izrada kipova na spomen obilježje „Hrvatski velikani“ u iznosu 60.000,00 kuna

-Vertikalno podizna platforma u druš. domu i školi u iznosu 190.000,00 kuna

- Modernizacija javne rasvjete u iznosu 150.000,00 kuna

-Izgradnja vodovodne mreže u iznosu 30.000,00 kuna

-Obnova društvenih domova u iznosu 800.000,00 kuna

-Asfaltiranje cesta i pješačke staze Kozarevac u iznosu 200.000,00 kuna


-Izgradnja kanalizacije u aglomeraciji u iznosu 550.000,00 kuna

**-**Rekonstrukcija i adaptacija športsko-vatrg. domova u iznosu 80.000,00 kuna

**Ukupni rashodi i izdaci Proračuna raspoređeni su u tri razdjela:**

|  |  |
| --- | --- |
| **RAZDJEL / NAZIV** | **Planirano za 2022.** |
| RAZDJEL 001  OPĆINSKO VIJEĆE | 300.000,00 |
| RAZDJEL 002 OPĆINSKI NAČELNIK | 1.629.000,00 |
| RAZDJEL 003  JEDINSTVENI UPRAVNI ODJEL | 47.627.050,00 |
| RAZDJEL 004  MJESNA SAMOUPRAVA | 250.000,00 |
| **UKUPNO IZDACI** | **29.806.050,00** |

Kapitalni projekti u Proračunu za 2022 godinu planirani su sukladno izvorima iz kojih se planiraju financirati (prihodi proračuna Općine, pomoći i primici od zaduživanja), zatim nastavak radova na započetim projektima, te na temelju potreba i utvrđenih prioriteta.

****

**Grafikon 3. Ukupni rashodi i izdaci za 2022.**

Kapitalni projekti u Proračunu za 2022. godinu planirani su sukladno izvorima iz kojih se planiraju financirati (prihodi proračuna Općine, pomoći i primici od zaduživanja), zatim nastavak radova na započetim projektima, te na temelju potreba i utvrđenih prioriteta.

**UKUPNI RASHODI I IZDACI PRORAČUNA RASPOREĐENI PO PROGRAMIMA**

|  |  |
| --- | --- |
| **NAZIV PROGRAMA** | **PLANIRANO ZA 2022. GODINU U KUNAMA** |
| 1000 PROGRAM DJELATNOST PREDSTAVNIČKIH I RADNIH TIJELA | 300.000,00 |
| 1001 PROGRAM DJELATNOST IZVRŠNIH TIJELA | 1.629.000,00 |
| 1002 PROGRAM DJELATNOST JEDINSTVENOG UPRAVNOG ODJELA | 3.114.000,00 |
| 1003 PROGRAM DJELATNOST KOMUNALNOG PODUZEĆA | 2.070.000,00 |
| 1004 PROGRAM TEKUĆE I INVESTICIJSKO ODRŽAVANJE IMOVINE | 70.000,00 |
| 1005 PROGRAM GOSPODARSTVO | 100.000,00 |
| 1006 PROGRAM SOCIJALNA I ZDRAVSTVENA ZAŠTITA | 943.350,00 |
| 1007 PROGRAM PREDŠKOLSKOG OBRAZOVANJA | 1.000.000,00 |
| 1008 PROGRAM ŠKOLSKOG ODGOJA I OBRAZOVANJA | 13.030.000,00 |
| 1009 PROGRAM RELIGIJA, KULTURA I ŠPORT | 9.705.000,00 |
| 1010 PROGRAM VATROGASTVO I CIVILNA ZAŠTITA | 445.000,00 |
| 1011 PROGRAM IZGRADNJA I NABAVA POSLOVNIH I GRAĐEVINSKIH OBJEKATA | 17.149.700,00 |
| 1012 PROGRAM DJELATNOST MJESNIH ODBORA | 250.000,00 |
| **UKUPNO:** | **29.806.050,00** |

**II. PROJEKCIJE PRORAČUNA OPĆINE KLOŠTAR PODRAVSKI ZA 2023. I 2024. GODINU**

Projekcijama su planirani ukupni prihodi i primici te rashodi i izdaci za 2023. godinu u iznosu od 27.965.500,00 kuna

Projekcijama su planirani ukupni prihodi i primici te rashodi i izdaci za 2024. godinu u iznosu od 25.095.501,00

**III. PLAN RAZVOJNIH PROGRAMA**

Plan razvojnih programa temeljem Zakona o proračunu i Uputi Ministarstva financija rađen je prema metodologiji te predstavlja strateško planski dokument stvarajući dobru pretpostavku za povezivanje Strategije razvoja Općine Kloštar Podravski s proračunskim planiranjem, programskom i organizacijskom klasifikacijom.

Plan razvojnih programa sastavni je dio Proračuna i nalazi se u prilogu.

**KLASA: 400-08/21-01/5**

**URBROJ: 2137/16-21-04**

**Kloštar Podravski, 10. studenog 2021.**